Diari Oficial de la Generalitat Valenciana


Sumari del DOGV 8865, del 24-07-2020 (2020/5475)

Notificació de la sentència dictada en el procediment de guarda i custòdia número 1252/2019.
--------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5475


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 1252/2019. [2020/5475]  
Procediment: família. guarda, custòdia o aliments de fills menors no matrimonials no consensuats [F02] - 001252/2019.  
De: Raquel Segador García.  
Procuradora: Isabel Castillo Almela.  
Contra: Sergio Ariel Vallejos.  
Procurador/a: -  
Felisa Teresa Jaime López, lletrada de l'Administració de justícia del Jutjat de Primera Instància núm. 7, fa saber que en el present procediment de guarda, custòdia o aliments de fills menors no matrimonials no consensuats, seguit a instàncies de Raquel Segador García contra Sergio Ariel Vallejos, s'ha dictat sentència el tenor literal de la qual és el següent:  
  
«Sentència número 230/20  
Castelló de la Plana, 18 de juny de 2020  
José Luis Conde-Pumpido García, magistrat jutge de Primera Instància núm. 7 de Castelló, ha conegut les presents actuacions sobre mesures de fills extramatrimonials núm. 1252/2019, promogudes per Raquel Segador García, representada per la procuradora Castillo Almela i defensada per la lletrada Rubio Rodríguez, contra Sergio Ariel Vallejos, en rebel·lia, i en les quals ha sigut part el ministeri fiscal.  
Dispositiva  
Que estimant la demanda formulada per la procuradora senyora Castillo Almela, en nom i representació de Raquel Segador García contra Sergio Ariel Vallejos, decrete l'adopció de les mesures següents:  
  
1. S'atribueix a la mare la guarda i custòdia i l'exercici exclusiu de la pàtria potestat respecte del fill menor.  
2. No s'estableix cap règim de visites entre el pare i el fill.  
3. El pare abonarà, en concepte de pensió d'aliments per al seu fill i amb efectes des de la data d'interposició de la demanda (31.10.2019), la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment conformement a les variacions de l'Índex de Preus al Consum.  
4. Les despeses extraordinàries necessàries que genere el fill seran sufragades per tots dos progenitors al 50%.  
Tot això sense realitzar imposició de costes expressa a cap litigant.  
  
Notifiqueu aquesta resolució a les parts, fent-los saber que contra aquesta es pot interposar recurs d'apel·lació en el termini de vint dies, que no suspendrà l'eficàcia de les mesures acordades. Aquest termini es duplicarà de conformitat amb l'article 2.2 del Reial decret llei 16/2020, de mesures processals i organitzatives per a fer front a la COVID-19 en l'àmbit de l'Administració de justícia.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no estiguera constituït.  
Aquesta és la meua sentència, que pronuncie, mane i signe.  
El jutge.»  
  
Publicació: llegida i publicada va ser l'anterior sentència pel jutge que l'ha dictada, estant constituït en audiència pública, en el mateix dia del seu pronunciament, davant el lletrat de l'Administració de justícia. En done fe.   
I trobant-se aquest demandat, Sergio Ariel Vallejos, en parador ignorat, s'expedeix el present edicte a fi que servisca de notificació en forma adequada a aquest.  
  
Castelló de la Plana, 18 de juny de 2020.- La lletrada de l'Administració de justícia: Felisa Teresa Jaime López.